Na temelju članka 20. Zakona o radu („Službene novine FBiH“ 26/16, 89/18 i 44/22), članaka 45. i 46. Statuta Sveučilišne kliničke bolnice Mostar, članka 7. Pravilnika o radu Sveučilišne kliničke bolnice Mostar evid. br. 5714/2 od 22.07.2022. godine, te Odluke ravnatelja evid. broj: 01-33-4154/24, a sukladno Uredbi o postupku prijema u radni odnos u javnom sektoru FBIH ("Službene novine Federacije BiH", br. 13/19 i 9/21), Sveučilišna klinička bolnica Mostar sa sjedištem u Mostaru, Bijeli Brijeg bb, objavljuje sljedeći:

**JAVNI NATJEČAJ ZA PRIJEM U RADNI ODNOS**

**u SKB Mostar**

**Neodređeno vrijeme za radna mjesta:**

1. **Biolog u Zavodu za laboratorijsku dijagnostiku – 1 izvršitelj**
2. **Koordinator za projekte i korporativnu komunikaciju u Uredu za projekte – 1 izvršitelj**
3. **Psiholog (VŠS) u Odjelu za kliničku, zdravstvenu i organizacijsku psihologiju – 1 izvršitelj**
4. **Fizioterapeut (VŠS) na Klinici za fizikalnu medicinu i rehabilitaciju – 3 izvršitelja**
5. **Sanitarni inženjer u Zavodu za mikrobiologiju i molekularnu dijagnostiku – 1 izvršitelja**
6. **Vozač specijalnog sanitetskog vozila u Odsjeku prometa Službe za tehničke djelatnosti – 4 izvršitelja**
7. **VKV automehaničar u Odsjeku prometa Službe za tehničke djelatnosti – 1 izvršitelj**
8. **VKV autoelektričar u Odsjeku prometa Službe za tehničke djelatnosti – 1 izvršitelj**
9. **Medicinska sestra/tehničar na Klinikama/Odjelima/Zavodima/Centrima/Službama - 49 izvršitelja (Klinika za dječje bolesti – 7, Klinika za ortopediju – 3, Klinika za onkologiju – 3, Klinika za otorinolaringologiju – 1, Odjel za plućne bolesti i TBC – 4, Centar za urgentnu medicinu i hitne prijeme – 5, Odjel za anesteziju, reanimaciju i intenzivno liječenje – 10, Klinika za kirurgiju – 2, Klinika za unutarnje bolesti s centrom za dijalizu – 4, Klinika za neurokirurgiju – 2, Klinika za psihijatriju – 2, Klinika za neurologiju - 6)**
10. **Administrativni djelatnik na Klinici za onkologiju – 1 izvršitelj**
11. **Instrumentarka u Operacijskom traktu Klinike za kirurgiju – 1 izvršitelj**
12. **Laboratorijski tehničar u Kliničkom zavodu za patologiju, citologiju i sudsku medicinu – 1 izvršitelj**
13. **Laboratorijski tehničar u Zavodu za laboratorijsku dijagnostiku – 3 izvršitelja**
14. **Farmaceutski tehničar u Bolničkoj ljekarni – 2 izvršitelja**
15. **Recepcionar u RJ Centralnoj recepciji Službe za pravne, kadrovske i opće poslove – 1 izvršitelj**
16. **Informatičar (SSS) u Službi za informatiku – 1 izvršitelj**
17. **Djelatnik na stroju za ribanje i čišćenje u Odsjeku za higijensko održavanje prostorija Službe za tehničke djelatnosti – 1 izvršitelj**
18. **Rukovalac kotlova u Odsjeku za termoenergetiku Službe za tehničke djelatnosti – 3 izvršitelja**
19. **Radnik na mašinama za uništavanje infektivnih kategorija medicinskog otpada u Službi za tehničke djelatnosti – 1 izvršitelj**
20. **Monter centralnog grijanja u Službi za tehničke djelatnosti – 1 izvršitelj**
21. **Vrtlar u Službi za tehničke djelatnosti – 1 izvršitelj**
22. **Skladištar u Bolničkoj ljekarni – 1 izvršitelj**
23. **Pomoćni radnik u Službi za prehranu bolesnika – 1 izvršitelj**
24. **Servirka u Službi za prehranu bolesnika – 5 izvršitelja**
25. **Peračica rublja u RJ Centralna praonica Službe za tehničke djelatnosti – 2 izvršitelja**
26. **Spremačica u Odsjeku za higijensko održavanje prostorija Službe za tehničke djelatnosti – 16 izvršitelja**

Kandidati moraju ispunjavati opće i posebne uvjete za obavljanje poslova za konkretno radno mjesto koji su definirani Zakonom o radu.

Opći uvjeti: - propisani Zakonom o radu FBIH

**Posebni uvjeti:**

**Za radno mjesto pod točkom 1.**

Uvjeti:

* VSS, magistar eksperimentalne biologije
* Radno iskustvo na istim poslovima u zdravstvenim ustanovama

Kratak opis poslova radnog mjesta

* sudjeluje u stručnom timu gdje su potrebne usluge njegove stručnosti
* (humana reprodukcija; citohistologija…)
* procjenjuje valjanost kemikalija i materijala koji se koriste u laboratoriji

**Za radno mjesto pod točkom 2.**

Uvjeti:

* VSS, društvenog smjera
* Najmanje 10 godina radnog iskustva na projektima
* Najmanje 10 godina iskustva u medijima

Kratak opis poslova radnog mjesta

* Koordinira i obavlja savjetodavne poslove iz područja suradnje i kontakata SKB Mostar s državnim i međunarodnim institucijama, organizacijama, udrugama i drugim institucijama u cilju kreiranja projektne suradnje
* Informira menadžment SKB Mostar o mogućnostima financiranja projekata iz dostupnih EU fondova i drugih izvora financiranja
* Upravlja rizicima koji se mogu pojaviti tijekom implementacije projekta te analizira projektna postignuća, ishode i učinke kako bi se identificirale lekcije koje se mogu primijeniti u budućim projektima.

**Za radno mjesto pod točkom 3.**

Uvjeti:

* VŠS, bachelor psihologije
* Radno iskustvo na istim poslovima u zdravstvenim ustanovama

Kratak opis poslova radnog mjesta

* individualna psihološka obrada te izdavanje nalaza i mišljenja za hospitalizirane pacijente
* praćenje stanja pacijenata na odjelu u okviru svoje djelatnosti
* skupna psihološka testiranja u sklopu sistematskih pregleda

**Za radno mjesto pod točkom 4.**

* VŠS, prvostupnik/bachelor fizioterapije
* položen stručni ispit
* Radno iskustvo na istim poslovima u zdravstvenim ustanovama

Kratak opis poslova radnog mjesta

* samostalno izvodi sva kineziometrijska i druga mjerenja sa svrhom utvrđivanja inicijalnog stanja, kontrole, efekta tretmana ili kao dopunu dijagnostici lokomotornog sustava,
* obavlja i druge poslove po nalogu glavnog fizioterapeuta, glavne medicinske sestre- tehničara odjela i voditelja odjela

**Za radno mjesto pod točkom 5.**

Uvjeti:

* VŠS, viši sanitarni inženjer, I. ciklus visokog obrazovanja (prvostupnik/bachelor) sanitarni inženjer
* položen stručni ispit
* Radno iskustvo na istim poslovima u zdravstvenim ustanovama

Kratak opis poslova radnog mjesta

* predlaže odgovarajuće mjere kako bi se sačuvalo zdravlje ljudi
* provode mjere dezinfekcije, dezinsekcije i deratizacije
* obavlja druge radne zadatke koji su u skladu s naravi i vrstom poslova po nalogu neposrednog rukovoditelja

**Za radno mjesto pod točkom 6.**

Uvjeti:

* VKV vozač
* Radno iskustvo na istim poslovima u zdravstvenim ustanovama

Kratak opis poslova radnog mjesta:

* poznavanje zakonskih propisa kako u zemlji tako i u zemljama kroz koje prolaze
* vozač u međunarodnom prometu upoznat je sa posebnostima prometnog sustava posebno na graničnim prijelazima kao i svakodnevnim situacijama, upoznat je sa opasnostima koji za posljedicu imaju ozljede i incidente u prometu
* radi i druge poslove koje dobije od voditelja Odsjeka prometa

**Za radno mjesto pod točkom 7.**

Uvjeti:

* VKV automehaničar
* Radno iskustvo na istim poslovima u zdravstvenim ustanovama

Kratak opis poslova radnog mjesta

* popravke i promjene mehaničkih dijelova na vozilu, generalne popravke motora, servisiranje vozila kao što je : redovita izmjena ulja, filtera i ostalih potrošnih dijelova na vozilu,
* obavlja po potrebi i druge poslove koje dobije od voditelja Odsjeka prometa

**Za radno mjesto pod točkom 8.**

* VKV autoelektričar
* Radno iskustvo na istim poslovima u zdravstvenim ustanovama

Kratak opis poslova radnog mjesta

* održava električne i elektroničke uređaje i instalacije u automobilu
* vrši popravku i promjenu anlasera i alternatora,
* dijagnosticira kvar na elektroničkoj opremi automobila i otklanja ga zamjenjivanjem elektroničkog sklopa

**Za radno mjesto pod točkom 9.**

Uvjeti:

* SSS ; završena srednja medicinska škola, opći smjer
* Položen stručni ispit
* Radno iskustvo u zdravstvenim ustanovama na istim poslovima, poslije položenog stručnog ispita

Kratak opis poslova radnog mjesta

* provodi i evidentira postupke planirane zdravstvene njege
* uzima sestrinsku anamnezu
* evidentira i pravovremenu izvješćuje nadređene o svim zapaženim promjenama kod bolesnika

**Za radno mjesto pod točkom 10.**

Uvjeti:

* SSS
* Radno iskustvo na istim poslovima u zdravstvenim ustanovama

Kratak opis poslova radnog mjesta:

* upisuje bolesnike koji se primaju na liječenje i priprema potrebnu dokumentaciju
* administratora, glavne medicinske sestre odjela, klinike i voditelja odjela odnosno predstojnika klinike

**Za radno mjesto pod točkom 11.**

Uvjeti:

* SSS, završena srednja medicinska škola, opći smjer
* Položen stručni ispit
* Radno iskustvo na istim poslovima u zdravstvenim ustanovama, poslije položenog stručnog ispita

Kratak opis poslova radnog mjesta:

* obavljanje specijalne njege u momentu invazivnih operativnih zahvata
* sudjelovanje pri izvođenju potrebnih medicinsko-tehničkih zahvata (operativni invazivni zahvati)
* obavljanje i drugih poslova iz domena svoje stručnosti, po nalogu glavne instrumentarke, glavne medicinske sestre kliničkog odjela, glavne medicinske sestre klinike i predstojnika klinike /za kliniku/, glavne instrumentarke, glavne medicinske sestre odjela i pročelnika odjela

**Za radno mjesto pod točkom 12.**

Uvjeti:

* SSS, laboratorijski tehničar
* Položen stručni ispit
* Radno iskustvo na istim poslovima u zdravstvenim ustanovama

Kratak opis poslova radnog mjesta

* vrši prijem i protokoliranje PHD materijala poslanog na analizu
* vrši razvrstavanje PHD biopsija
* vrši rezanje biopsija
* obavlja ostale poslove na Zavodu po nalogu predstojnika ili gl. tehničara Zavoda

**Za radno mjesto pod točkom 13.**

Uvjeti:

* SSS, laboratorijski tehničar
* položen stručni ispit
* radno iskustvo na istim poslovima u zdravstvenim ustanovama

Kratak opis poslova radnog mjesta

U Kliničko – biokemijskom laboratoriju:

* obavlja kompletne pretrage urina, želučanog soka, duodenalnog soka, određivanje glukoze, bilirubina, proteina, kalcija, fosfora i dr.
* određivanje PH

U Hematološkom laboratoriju:

* obavljanje pretrage kompletne krvne slike (određivanje hemoglobina, eritrocita, leukocita, indeksa boje, diferencijalne krvne slike)
* obavlja i druge poslove po nalogu glavnog tehničara odsjeka, voditelja odsjeka, glavnog tehničara odjela i voditelja odjela

**Za radno mjesto pod točkom 14.**

Uvjeti:

* SSS, farmaceutski tehničar
* Položen stručni ispit
* Radno iskustvo na istim poslovima u zdravstvenim ustanovama

Kratak opis poslova radnog mjesta

* obavlja defekturu skladišta i o tome obavještava voditelja Odsjeka,
* obavlja prijem i smještaj lijekova, medicinskog i potrošnog materijala i brine o njihovom propisnom skladištenju,
* vodi sve propisane evidencije,po nalogu voditelja službe obavlja i druge poslove iz domena svoje stručnosti

**Za radno mjesto pod točkom 15.**

* SSS
* Radno iskustvo na istim poslovima u zdravstvenim ustanovama

Kratak opis poslova radnog mjesta:

* daje informacije bolesnicima i posjetiteljima o radnom vremenu pojedinih Klinika, Odjela i Odsjeka, pojedinih ambulanti i kabineta i ostale informacije prema Pravilniku o informiranju
* obavlja i druge poslove po nalogu Voditelja

**Za radno mjesto pod točkom 16.**

Uvjeti:

* SSS
* Radno iskustvo u zdravstvenim ustanovama na istim poslovima

Kratak opis poslova radnog mjesta

* popravlja računalnu opremu; dijagnosticira kvar te mijenja neispravne komponente sa
* testiranim komponentama
* redovno servisira računalu opremu

**Za radno mjesto pod točkom 17.**

Uvjeti:

* KV
* radno iskustvo na istim poslovima u zdravstvenim ustanovama

Kratak opis poslova radnog mjesta

* vrši strojno čišćenje svih podnih površina glavnog medicinskog objekta u dogovoru sa voditeljem odsjeka i glavnim sestrama/tehničarima klinika/odjela/zavoda,
* obavlja i druge poslove iz svog djelokruga rada po nalogu voditelja.

**Za radno mjesto pod točkom 18.**

Uvjeti:

* SSS
* Radno iskustvo na istim poslovima u zdravstvenim ustanovama

Kratak opis poslova radnog mjesta:

* rukovatelj kotlova mora biti obučena stručna osoba sa potpunim i sigurnim poznavanjem svih zahvata oko kotla, i zahvata oko drugih uređaja vezanih za kotlovnicu.
* Po potrebi obnaša i druge poslove i zadatke iz djelokruga svog rada i stručnosti koje dobije od voditelja odjela.

**Za radno mjesto pod točkom 19.**

Uvjeti:

* SSS
* Radno iskustvo na istim poslovima u zdravstvenim ustanovama

Kratak opis poslova radnog mjesta

* prikuplja otpad sa sabirnih mjesta u klinikama/odjelima/zavodima te ga vozilom prenosi u postrojenje za uništavanje medicinskog otpada.
* ovisno o dogovorenom načinu prikupljanja, na sabirnim mjestima ostavlja čistu (opranu i dezinficiranu) ambalažu i ostali materijal po dogovoru sa voditeljem odsjeka
* vodi evidenciju potrošene ambalaže te o tome obavještava voditelja kako bi se pravovremeno mogla nabaviti nova

**Za radno mjesto pod točkom 20.**

Uvjeti:

* KV
* Radno iskustvo na istim poslovima u zdravstvenim ustanovama

Kratak opis poslova radnog mjesta

* obnaša složenije poslove pripreme, montaže, zavarivanja, ispitivanja i održavanja instalacija centralnog grijanja (cijevi, radijatori, pumpe i ostali elementi), te parnih instalacija od kotla do potrošača
* posao obnaša samostalno ili u suradnji sa voditeljem odsjeka
* po potrebi obnaša i druge poslove i zadatke iz djelokruga svoga rada i stručnosti koje dobije od voditelja odsjeka

**Za radno mjesto pod točkom 21.**

Uvjeti:

* KV
* Radno iskustvo na istim poslovima u zdravstvenim ustanovama

Kratak opis poslova radnog mjesta

* obnaša poslove zasijavanja, sadnje, održavanja oblikovanja i čišćenja parkova, stabala, ukrasnog grmlja, cvjetnih i travnatih površina
* vodi i popunjava radnu dokumentaciju.
* po potrebi i nalogu voditelja službe obavlja i druge poslove i radne zadatke iz djelokruga svoga rada i stručnosti.

**Za radno mjesto pod točkom 22.**

Uvjeti:

- SSS

* Radno iskustvo na istim poslovima u zdravstvenim ustanovama

Kratak opis poslova radnog mjesta

* vodi skladišnu kartoteku.
* prima i izdaje razni materijal, sitan inventar ,opremu za potrebe organizacionih jedinica Knjiži sve promjene primanja i izdavanja razne opreme i materijala koji pristižu u skladište*.*
* obavlja i druge poslove po nalogu voditelja jedinice

**Za radno mjesto pod točkom 23.**

Uvjeti:

* NK
* Radno iskustvo na istim poslovima u zdravstvenim ustanovama

Kratak opis poslova radnog mjesta

* obavlja jednostavnije poslove i pomaže kuharu u pripremanju i obradi sirovina i materijala za gotovljenje jela i napitaka,
* pere i čisti radni prostor, posuđe i ostala sredstva rada u kuhinji,
* pomaže u radu kuhinje i obavlja poslove po uputama kuhara

**Za radno mjesto pod točkom 24.**

Uvjeti:

* NK
* Radno iskustvo na istim poslovima u zdravstvenim ustanovama

Kratak opis poslova radnog mjesta:

* transport gotovih obroka iz centralne kuhinje i raspodjela na klinici / odjelu
* sklanjanje prljavog posuđa - pripremanje i serviranje napitaka i jednostavnih jela
* higijensko održavanje (pranje, čišćenje, dezinficiranje) posuđa i pribora za jelo, ormara za posuđe i čajne kuhinje

**Za radno mjesto pod točkom 25.**

Uvjeti:

* NK
* Radno iskustvo na istim poslovima u zdravstvenim ustanovama

Kratak opis poslova radnog mjesta

* obnaša poslove i pripreme za pranje, sušenje i peglanje rublja, posteljine i deka
* vodi brigu o čistoći strojeva i radnog prostora
* po potrebi obnaša i druge poslove i zadatke iz djelokruga svog rada

**Za radno mjesto pod točkom 26.**

Uvjeti:

* NK
* Radno iskustvo u zdravstvenim ustanovama na istim poslovima

Kratak opis poslova radnog mjesta

* higijensko održavanje (čišćenje i dezinficiranje) svih površina bolesničkih soba, radnih prostorija, nusprostorija i stubišta
* higijensko održavanje (čišćenje i dezinfekcija) laboratorijskog posuđa i pribora

**Potrebna dokumentacija uz prijavu:**

1. Zamolba te kraći životopis sa kontakt podacima (adresa, br. telefona, e-mail)
2. Uvjerenje o državljanstvu, ne starije od šest (6) mjeseci
3. Uvjerenje iz matične knjige rođenih
4. Potvrda o prebivalištu (CIPS), ne starije od šest (6) mjeseci
5. Dokaz o posjedovanju stručne spreme tj.svjedodžba o završnom ispitu ili diploma (potrebna nostrifikacija ukoliko je stečena izvan BiH)
6. Uvjerenje o položenom stručnom ispitu (ukoliko je traženo za navedeno radno mjesto, potrebna nostrifikacija ukoliko je stečeno izvan BiH)
7. Potvrda o radnom iskustvu sa točnom naznakom obavljanih poslova i duljini radnog staža od poslodavca. (ukoliko je traženo za navedeno radno mjesto)

**Radna knjižica, potvrda PIO/MIO o radnom stažu, Ugovor o radu, potvrda o pripravničkom stažu ne mogu poslužiti kao relevantan dokaz o radnom iskustvu.**

1. Potvrda o prioritetu pri upošljavanju na temelju Zakona o pravima branitelja i članova njihovih obitelji (ukoliko je kandidat posjeduje)

Svu dokumentaciju potrebno je dostaviti u ovjerenim preslikama.

Uvjerenje o fizičkoj i psihičkoj sposobnosti za vršenje poslova navedenog radnog mjesta, izabrani kandidati su dužni dostaviti po konačnosti Odluke o prijemu u radni odnos.

Sveučilišna klinička bolnica Mostar zadržava pravo poništenja natječaja bez obrazloženja.

Sveučilišna klinička bolnica Mostar nije u obvezi vraćanja dokumentacije koja se prilaže uz prijavu.

Prijavu na natječaj potrebno je dostaviti putem pošte – U ZATVORENOJ KOVERTI - na adresu:

**SKB Mostar, Kralja Tvrtka bb, 88000 Mostar**

***(na koverti je potrebno navesti ime, prezime i adresu „prijava na natječaj za prijem u radni odnos na radno mjesto pod rednim brojem \_\_\_\_ , ne otvaraj – otvara povjerenstvo˝).*** *Ukoliko se kandidat prijavljuje na više radnih mjesta neophodno je na koverti navesti redne brojeve istih.*

U slučaju da nakon provođenja ispitnog dijela Javnog natječaja, neki od kandidata ostvare jednak broj bodova, prednost pri zapošljavanju će imati kandidat koji ima prioritet u zapošljavanju koji se dokazuje potvrdom koja se prilaže u dokumentaciji sukladno Zakonu o dopunskim pravima branitelja i članova njihovih obitelji u HNŽ ("Narodne novine HNŽ" broj:06/18, 4/21).

Javni natječaj je objavljen 21.05.2024. godine.

Prijave se dostavljaju u roku od 8 (osam) dana od dana objavljivanja natječaja u sredstvima javnog informiranja, a nepotpune i neblagovremene prijave neće se uzimati u obzir.

Kandidati koji dostave blagovremene i potpune prijave, a ispunjavaju opće i posebne uvjete biti će pozvani na razgovor.